কাউখালী সদর ইউনিয়ন

কাউখালী সদর বাংলাদেশের পিরোজপুর জেলার অন্তর্গত কাউখালী উপজেলার একটি ইউনিয়ন।

 আয়তন 
কাউখালী সদর ইউনিয়নের আয়তন ৫,২৪৫ একর।

 প্রশাসনিক কাঠামো 
কাউখালী সদর ইউনিয়ন কাউখালী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এটি জাতীয় সংসদের ১২৮নং নির্বাচনী এলাকা পিরোজপুর-২ এর অংশ।

 জনসংখ্যার উপাত্ত 
২০১১ সালের আদমশুমারি অনুযায়ী কাউখালী সদর ইউনিয়নের মোট জনসংখ্যা ২৫,৭৬৮ জন। এর মধ্যে পুরুষ ১২,৬৫৭ জন এবং মহিলা ১৩,১১১ জন। মোট পরিবার ৬,২২২টি।

 শিক্ষা 
২০১১ সালের আদমশুমারি অনুযায়ী কাউখালী সদর ইউনিয়নের সাক্ষরতার হার ৬২.৯%।

 উল্লেখযোগ্য ধর্মীয় শিক্ষা প্রতিষ্ঠান 
নাঙ্গুলী নেছারিয়া কামিল মাদ্রাসা। এটি এ ইউনিয়নের সর্বোচ্চ ধর্মীয় শিক্ষালয়। ১৯৮৫ সালে মাদ্রাসাটি প্রতিষ্ঠা লাভ করে। মাদরাসা শিক্ষার সর্বোচ্চ স্তর তথা কামিল (স্নাতকোত্তর) স্তর পর্যন্ত এখানে পাঠদান করা হয়। জাতীয় শিক্ষা সপ্তাহ-এ একাধিকবার জেলা ও উপজেলা পর্যায়ে অত্র প্রতিষ্ঠানটি শ্রেষ্ঠ হয়েছে। মাদ্রাসার অধ্যক্ষ মহোদয় মুহাম্মদ আব্দুল মতিন একাধিকবার উপজেলার শ্রেষ্ঠ প্রতিষ্ঠান প্রধান মনোনীত হয়েছেন। শাখা প্রতিষ্ঠান হিসেবে মাদ্রাসা সংলগ্ন সালেহিয়া এতিমখানা, লিল্লাহবোর্ডিং, নূরানী, হাফেজী ও মহিলা মাদ্রাসা গড়ে ওঠেছে। দেশের বিভিন্ন প্রান্ত থেকে শিক্ষার্থীরা এখানের এতিমখানা ও লিল্লাহবোর্ডিং এ ফ্রি থেকে-খেয়ে পড়াশুনা করছে। পিরোজপুর জেলায় মাদ্রাসাটির বেশ সুখ্যাতি রয়েছে।

 আরও দেখুন 
 কাউখালী উপজেলা, পিরোজপুর
 কাউখালী থানা, পিরোজপুর
 পিরোজপুর জেলা
 নাঙ্গুলী নেছারিয়া ফাযিল মাদরাসা।

 তথ্যসূত্র 

 বহিঃসংযোগ 

বিষয়শ্রেণী:কাউখালী (পিরোজপুর) উপজেলার ইউনিয়ন